alexandrainst/scandi-wiki huggingface dataset:
Quarter

Quarter er ei gammal britisk og amerikansk måleining for lengd, masse og volum. 

Som lengdeeining er èin quarter lik 1/4 yard eller 22,86 cm. Som masseeining er ein quater 1/4 hundredweight som er 12,7 kg eller 1/4 cental som er 11,34 kg. I USA vert quarter òg nytta om 1/4 ton som er 500 eller 560 pund, som er 226,8 kg eller 254 kg. 
Som volumeining i Storbritannia er ein quarter 1/4 chaldron som er 8 bushel eller 290 liter.

Sjå òg
Quartern

Kjelder

Måleiningar for lengd
Måleiningar for masse
Måleiningar for volum
Gamle måleiningar
Engelske ord og uttrykk
Quart

Quart er ei gammal britisk og amerikansk måleining for volum for flytande varer. Eininga har symbol qt. 1 qt var lik 1/4 gallon = 2 pints. Dette var i Storbritannia lik 1,137 liter og i USA 0,946 liter. I USA vart måleininga òg nytta for tørre varer og var då lik 1/32 bushel eller 1,101 liter.

Sjå òg
Quarter
Quartern

Kjelder

Måleiningar for volum
Gamle måleiningar
Engelske ord og uttrykk
Pyroelektrisitet

Pyroelektrisitet får ein når ein hemimorf krystall ved oppvarming vert elektrisk. Krystallen er positiv på den eine sida og negative på den motsette sida, når krystallen er kutta i ei særskild retning i forhold til krystallaksane. Vert krystallen avkjølt vert han elektrisert omvendt. Overflateladninga opptrer som ei følgje av polarisasjon av stoffet. Ladningane på overflata trekkjer til seg ion frå lufta, slik at overflata raskt vert nøytralisert. Når polarisasjonen blir mindre, til dømes ved at stoffet vert avkjølt etter først å vere oppvarma, vil iona som er trekt inn, gje eit overskot av motsett elektrisitet utan at stoffet derfor er polarisert motsett veg. 

Pyroelektrisitet opptrer i til dømes turmalin og kvarts, men har ikkje hatt noko praktisk bruk. 

Ein skil mellom falsk og ekte pyroelektrisitet. Falsk pyroelektrisitet skuldast at det ved oppvarming eller avkjøling opptrer elastiske spenningar som fører til polarsiasjon (piezoelektrisitet). Ekte pyroelektrisitet skuldast at atoma i krystallgitteret gar eit permanent elektrisk moment, og at dette varierer i storleik med temperaturen. Som regel er den ekte pyroelektrisiteten liten i forhold til den falske.

Kjelder
pyroelektrisitet. (2012-02-23) I Store norske leksikon. Henta frå http://snl.no/pyroelektrisitet

Termodynamikk
Elektriske fenomen
Energiomforming
Nøytral straum

Ein nøytral straum er ei utveksling av partiklar som ikkje fører med seg noko elektrisk ladning, og som formidlar ei elektrosvak kraft.

Kjelder 
 nøytral strøm. (2012-02-23) I Store norske leksikon. Henta frå http://snl.no/nøytral_strøm

Partikkelfysikk
Måleuvisse

Måleuvisse eller måleusikkerheit er ein storleik knytt til eit måleresultat og skildrar området av verdiar der det er rimeleg å vente at den sanne verdien ligg. Måleuvissa er altså eit tal som skildrar ein mangel på eksakt kunnskap om måleresultatet. Måleuvissa finn ein ved statistiske berekningar, basert på kunnskap om målinga, måleutstyret og målevilkåra. Ved å velje storleiken på uvisseintervallet kan ein velje kor stort sannsynet er for at ein sann verdi er innanfor intervallet. Vanlegvis skildrar ein måleuvissa slik at det er kring 95 % sannsynleg at den sanne verdien ligg innanfor måleresultatet i måleuvissa. 

Det er ingen instrument som kan måle eksakt, og der derfor prinsipielt umogeleg å vite sann verdi for ei måling.

Kjelder

Målingar
Lågtemperaturtermometri

Lågtemperaturtermometri er måling av temperaturar under 0 °C (273 K). Ein nyttar følgjande typar termometer i dette temperaturområdet: 

 Termoelement (ned til kring 1 K)
 Elektrisk motstandstermometer (ned til 0,01 K)
 Magentiske termometer, til dømes av kopar (0,001 K–0,01 K), 
 Kjerneresonanstermometer (300 nK–2 K). 

Resistanstermometer av platina vert nytta som definisjonsinstrument eller referanseinstrument ned til trippelpunktet for hydrogen, 13,81 K.

Kjelder
lavtemperaturtermometri. (2012-02-23) I Store norske leksikon. Henta frå http://snl.no/lavtemperaturtermometri

Kulde
Eininga kvint

Kvint er ei gammal dansk måleining for masse nytta som handelsvekt. Ein kvint er lik 1/100 pund eller 5 gram.

Sjå òg
kvintin

Kjelder
kvint. (2012-02-23) I Store norske leksikon. Henta frå http://snl.no/kvint/handelsvekt

Måleiningar for masse
Gamle måleiningar
Sverige i Eurovision Song Contest 2012

Sverige deltok i Eurovision Song Contest 2012. Bidraget vart valt ut i den nasjonale uttakinga, Melodifestivalen 2012.

Deltevling 1
Den fyrste deltevlinga fann stad laurdag 4. februar 2012 i VIDA Arena i Växjö. Dead by April og Loreen gjekk vidare til finalen, medan Sean Banan og Thorsten Flinck og Revolutionsorkestern gjekk vidare til andresjansen.

Deltevling 2
Den andre deltevlinga fann stad laurdag 11. februar 2012 i Scandinavium i Göteborg. Ulrik Munther og David Lindgren gjekk vidare til finalen, medan Top Cats og Timoteij gjekk vidare til andresjansen.

Deltäeling 3
Den tredje deltevlinga fann stad laurdag 18. februar 2012 i Tegera Arena i Leksand. Molly Sandén og Björn Ranelid og Sara Li gjekk vidare til finalen, medan Youngblood og Andreas Johnson gjekk vidare til andresjansen.

Deltevling 4
Den fjerde deltevlinga fann stad laurdag 25. februar 2012 i Malmö Arena i Malmö. Lisa Miskovsky og Danny Saucedo gjekk vidare til finalen, medan Dynazty og Lotta Engberg og Christer Sjögren gjekk vidare til andresjansen.

Andresjansen
Andresjansen vart halden laurdag 3. mars 2012 i Rosvalla Nyköping Eventcenter i Nyköping. Tredjeplassane frå kvar deltevling deltok i andresjansen. Thorsten Flinck og Revolutionsorkestern og Top Cats gjekk vidare til finalen

Finale
Finalen vart halden laurdag 10. mars 2012 i Globen i Stockholm. Loreen vann tevlinga og fekk representere Sverige i Eurovision Song Contest 2012.

Kjelder

Denne artikkelen bygger på «Melodifestivalen 2012» frå ,  den 23. februar 2012.  

 
Land i Eurovision Song Contest 2012
Musikktevlingar i 2012
2012 i Sverige
Musikk i Växjö
Musikk i Göteborg
Musikk i Leksand
Musikk i Malmö
Musikk i Nyköping
Musikk i Stockholm
One Direction

One Direction er ei britisk-irsk gutegruppe, sett saman av Niall Horan, Liam Payne, Harry Styles og Louis Tomlinson. Zayn Malik var med før han forlet bandet i mars 2015. One Direction vart til då dei fem gutane vart sett saman til gruppe under The X Factor 2010. 

Gruppa enda på tredjeplass i tevlinga. Etter suksessen i The X Factor 2010 fekk dei platekontrakt med Syco Music, plateselskapet til Simon Cowell. Debutsingelen «What Makes You Beautiful» vart gjeven ut 11. september 2011 og gjekk til fyrsteplass på UK Singles Chart. Gruppa har gitt ut fem album, Up All Night (2011), Take Me Home (2012), Midnight Memories (2013), Four (2014) og Made in the A.M. (2015), som alle har toppa hitlister rundt om i verda.

I laupet av karriera har dei mellom anna vunne seks Brit Awards, fire MTV Video Music Awards, elleve MTV Europe Music Awards, sju American Music Awards og nitten Teen Choice Awards. Gruppa har vore i Noreg to gongar: Under Take Me Home-turneen i 2013 og On the Road Again-turneen i 2015. For tida har gruppa ein pause som byrja i januar 2016, og er venta å vare i om lag 18 månader.

Kjelder 
 Denne artikkelen bygger på «One Direction» frå ,  den 4. juni 2016.  
 

Britiske gutegrupper
Irske gutegrupper
Britiske X Factor-deltakarar
Musikkgrupper frå 2010-talet
Musikkgrupper skipa i 2010
Brit Award-vinnarar
PSV Eindhoven

Philips' Sport Vereniging Eindhoven, til dagleg PSV Eindhoven, er ei nederlandsk er idrettsforeining frå byen Eindhoven i provinsen Noord-Brabant, sør i Nederland. PSV er mest kjend som fotballklubb, og er ein av «dei tre store» profesjonelle fotballklubbane i Nederland saman med Ajax frå Amsterdam og Feyenoord frå Rotterdam.

Høgdepunktet for fotballklubben PSV kom i 1988 då det etter straffesparktevling vart siger i Europacupen i 1988. Finalekampen i Stuttgart mot Benfica frå Lisboa hadde enda mållaus. Ti år tidlegare vann PSV UEFA-cupen etter 3-0 over Bastia i avgjerande kamp på heimebane.

Hallvar Thoresen spelte for PSV Eindhoven frå 1981 til -88.

Merittar

Kjelder 
 Denne artikkelen bygger på «PSV Eindhoven» frå , den 23. februar 2012. 
 

Nederlandske fotballag
Eindhoven
Fotballag skipa i 1913
Justerteori

Justerteori er ein type kvantefeltteori som er invariant eller symmetrisk ved såkalla justertransformasjonar. Frå elektromagnetismen kjenner ei enkel form for justerinvarians sidan nullpunktet for det elektriske potensialet kan veljast fritt. Til dømes vel ein potensialet på den negative batteripolen i ein straumkrins ofte lik null volt. 

Justerinvariante kvantefeltteoriar har frå 1970-åra hatt stor suksess i teorien for vekselverknadane mellom elementærpartiklar. Både elektrosvak teori og kvantekromodynamikk, som til saman utgjer standardmodellen for elementærpartikkelfysikk, er justerinvariante teoriar. 

Omgrepet juster i justerteori siktar til overflødige fridomsgrader i Lagrangefunksjon som ikkje er direkte mogelege å observere. For ein generell lokal justertransformasjon vil felta i Lagrangefunksjonen transformere ikkje-trivielt. Lagrangefunksjonen inkluderer justerfelt, og hos desse er transformasjonseigenskapar er bestemt av kravet om at verknaden skal vere invariant. Til ei kvar Lie-gruppe har ein eit sett med tilhøyrande generatorar. For kvar generator har teorien eit vektorfelt, kalla eit justerfelt. For ein kvantisert justerteori kallast eksitasjonar av justerfelta for justerboson.

Kjelder
justerteori. (2012-02-23) I Store norske leksikon. Henta frå http://snl.no/justerteori

Justerteoriar
Teoretisk fysikk
FC Köln

1. FC Köln er ein fotballklubb frå Köln i Tyskland, skipa i 1948.

Soge
Köln hadde sin første store periode i første halvdelen av 1960-åra. I 1960 kom klubben på andreplass i sluttspelet. To år seinare, i 1962, vann Köln sluttspelet og vart seriemeister i Vest-Tyskland. I sluttspelet for 1963 kom klubben på andreplass. I 1964 gjekk Köln til topps i den aller første Bundesligaen, medan det vart sølvplass i 1965. Köln vann den vest-tyske cupen i 1968. Laget spelte seg fram til cupfinalar i 1970, 1971 og 1973, men tapte alle gongane. Den sentrale spelaren på Köln i denne tida var midtbanespelaren Wolfgang Overath, i dag styreleiar i klubben.

Høgdepunktet for Köln kom i 1978, då klubben vann både serien og cupen i Vest-Tyskland. I 1986 spelte Köln seg fram til finalespel i UEFA-cupen. Men etter 1-5 i bortekampen mot Real Madrid, hjelpte det lite med 2-0 på heimebane. Berre kring 15 000 hadde møtt opp på RheinEnergieStadion.

Etter 1992 har ikkje Köln klart å hevde seg i tysk fotball.

Sommaren 2011 tok Ståle Solbakken over som trenar for FC Köln. Våren 2012 vart han fjerna frå stillinga då klubben låg tredje sist, ved sesongslutt var Köln nest sist og rykte ned i 2. bundesliga. Laget to steget oppatt i bundesliga i 2014.

Merittar
 UEFA-cup-finalist: 1986
 Tysk seriemeister: 1962, 1964, 1978
 DFB-cup-vinnar: 1968, 1977, 1978, 1983

Kjelder
Denne artikkelen bygger på «FC Köln» frå ,  den 23. februar 2012.  
 

Tyske fotballag
Fotballag skipa i 1948
Skipingar i 1948
Köln
Ivar Svare

Ivar Svare () er ein norsk fysikar. 
Han vart sivilingeniør ved NTH i 1956, og tok doktorgraden ved Harvard University i 1962. Han vart dosent i 1965 og professor i faststoffysikk frå 1983 ved NTH (no NTNU). Svare har studert magnetiske og dielektriske eigenskapar til faste stoff. Han har i denne samanhengen undersøkt magnetisk resonans, og har gjennom studiane sine utdjupa forståinga vår av fenomena ioneleiing  og kvantemekanisk tunnelering.

Kjelder
Ivar Svare. (2012-02-23) I Store norske leksikon. Henta frå http://snl.no/Ivar_Svare

Norske fysikarar
Kvantefysikarar
Professorar ved NTNU
Norske fysikkprofessorar
Annlaug Auestad

Annlaug Auestad () er ein norsk biletkunstnar, illustratør og forfattar. 

Ho har illustrert ei rekkje bøker skrivne av andre og forfattardebuterte sjølv i 2006 med biletboka Neppe : då Nisse blei borte.

Auestad har utdanning frå linja for grafisk design og illustrasjon ved Bergen kunsthøgskole og bur på Randaberg. Ho er fast illustratør av spalta Oss i mellom i Magasinet til Bergens Tidende. Fleire av bøkene ho har illustrert er utgjevne også i andre land, som Sverige, Danmark og Tyskland.

Bøker

Skrive og illustrert 
 2006 – Neppe : då Nisse blei borte – biletbok
 2008 – Kuvenninnene – biletbok
 2012 – L. And si dagbok – teikneseriebok

Illustrert 
 1991 – Moen, Torhild God natt da, mormor	
 1993 – Gjør porten vid : adventsbok for hjem og skole 
 2000 – Torhild Moen: Stjerneknapper i vinterlys 		
 2002 – Martina Eberhardt: Verdens beste hestepasser 
 2002 – Bjørn Arild Ersland: Hugo og gressklipperen 
 2002 – Benedicte Karn: Tankene regner ned i hodet
 2002 – Det er lov å gråte : når barn opplever motgang og sorg 
 2003 – Bjørn Arild Ersland: Kjell Otto og fyret		
 2003 – Bjørn Arild Ersland: Hugo gjør hærverk		
 2003 – Anne Kristin Aasmundtveit: Barnet og treet	
 2003 – Tor Ivar Torgauten: Bibelboka mi		
 2004 – Bjørn Arild Ersland: Tigli	
 2004 – Elia A. Cantillon: Se!	
 2005 – Bjørn Arild Ersland:På jakt etter gull og gråstein 
 2006 – Erling Forfang:  Noen sier at døden er svart 
 2006 – Dagny Holm: Regnværsboka 
 2006 – Pål H. Christiansen: Fjodor går bananas 
 2007 – Sangboksen min
 2007 – Barna våre
 2008 – Erling Forfang: Noen sier at månen er en gul ost
 2007 – Bjørn Arild Ersland: Pølseidioten
 2007 – Are Sende Osen: Are Osen parodierer sin far
 2007 – Pål H. Christianse:  Fjodor i fritt fall
 2008 – Bjørn Arild Ersland: Onkel Arne
 2008 – Pål H. Christiansen: Fjodor og det store smellet
 2009 – Inn i livet
 2009 – Bjørn Arild Ersland: Onkel og Knut
 2009 – Pål H. Christiansen: Fjodor på skolen
 2009 – Gerd-Ragna Bloch Thorsen: Den lille boken om følelser
 2010 – John Hollen og Mattis Hollen Aasen: Flaks
 2011 – Pål H. Christiansen: Fjodor på is
 2011 – Hilde Hurlen Ingebrigtsen: Spøkelseshuset : Leonora & Leopold
 2012 – Ingunn Røyset: Prins Storm

Referansar

Bakgrunnsstoff 
 Nettstaden til Annlaug Auestad
 Søk på Annlaug Auestad i SAMBOK
 Søk på Annlaug Auestad i BIBSYS

Folk frå Randaberg
Forfattarar frå Rogaland
Norske barnebokforfattarar
Norske illustratørar
Norske skjønnlitterære debutantar i 2006
Néa Moudaniá

Néa Moudaniá (gresk Νέα Μουδανιά) er ein distriktsby i periferieininga Khalkidikí i periferien Sentral-Makedonía i Hellas og hovudsete i kommunen Néa Propondída.

Referansar 

Nea Moudania
Kassándria

Kassándria (gresk Κασσάνδρεια) er ein distriktsby i periferieininga Khalkidikí i periferien Sentral-Makedonía i Hellas og hovudsete i kommunen Kassándra.

Referansar 

Kassandria
Nikíti

Nikíti (gresk Νικήτη) er ein distriktsby i periferieininga Khalkidikí i periferien Sentral-Makedonía i Hellas og hovudsete i kommunen Sithonía.

Referansar 

Nikiti
Ierissós

Ierissós (gresk Ιερισσός) er ein distriktsby i periferieininga Khalkidikí i periferien Sentral-Makedonía i Hellas og hovudsete i kommunen Aristotélis.

Referansar 

Ierissos
Jorsala

Jorsala (genitiv av Jorsalir) var det norrøne namnet på Jerusalem. I norske omsetjingar av dei norrøne kongesogene kan ein bruka omgrepa Jorsalaborg om byen, og Jorsalaland eller Jorsalaheim om området.

Ordet har gjeve tilnamnet «Jorsalfare» for ein person som hadde vore i Jerusalem på valfart eller krosstog, som kong Sigurd Jorsalfare.

Sjå òg
Kongedømet Jerusalem
Jerusalem i kristendommen

Kjelder

Jerusalem
Stadnamn av norrønt opphav
Stader i norrøne soger
Nikolaj G. Basov

Nikolaj Gennadijevitsj Basov () var ein sovjetisk fysikar og pedagog. 

Han var assisterande direktør frå 1958 til 1972 og frå 1973 direktør ved Lebedev instituttet for fysikk i Moskva. Frå 1963 var han òg professor i faststoff-fysikk ved Moskva fysikalsk-tekniske institutt. Basov utvikla saman med Aleksandr Prokhorov ein metode for forsterking av elektromagnetiske bølgjer ved å eksitere atom eller molekyl slik at dei etterpå kunne sende ut stråling med same frekvens som den innkomande bølgja (stimulert emisjon). Metoden blir no til nytta forsterkning av mikrobølgjer (masar) og ljos (laser). Han vart samstundes utvikla av Charles Hard Townes i USA, og desse tre vart i 1964 saman tildelt Nobelprisen i fysikk for oppfinninga.

Prisar og utmerkingar
(utval) 
 1959: Leninprisen
 1964: Nobelprisen i fysikk
 1989: Den sovjetiske statsprisen

Kjelde 

Denne artikkelen byggjer på «Nikolay Basov» frå , den 24. februar 2012. 
 

Sovjetiske fysikarar
Russiske fysikarar
Russiske nobelprisvinnarar
Nobelprisen i fysikk
Medlemmar av Det russiske vitskapsakademiet
Leninprisen
Den sovjetiske statsprisen
Eksperimentelle fysikarar
Optiske fysikarar
Russiske oppfinnarar
Sovjetarar i andre verdskrigen
Fysikarar på 1900-talet
Sovjetiske nobelprisvinnarar
Kallikrátia

Kallikrátia (gresk Καλλικράτεια) er ein tidlegare kommune i periferieininga Khalkidikí i periferien Sentral-Makedonía i Hellas. Kallikrátia inngår frå 2011 som ei kommunaleining i kommunen Néa Propondída.

Referansar 

Kallikratia
Kallikratia
Néa Kallikrátia

Néa Kallikrátia (gresk Νέα Καλλικράτεια) er ein distriktsby i periferieininga Khalkidikí i periferien Sentral-Makedonía i Hellas. Néa Kallikrátia var hovudsete i den tidlegare kommunen Kallikrátia, som no er ei kommunaleining i kommunen Néa Propondída.

Referansar 

Nea Kallikratia
Moudaniá

Moudaniá (gresk Μουδανιά) er ein tidlegare kommune i periferieininga Khalkidikí i periferien Sentral-Makedonía i Hellas. Moudaniá inngår frå 2011 som ei kommunaleining i kommunen Néa Propondída..

Referansar 

Moudania
Moudania
John Hasbrouck Van Vleck

John Hasbrouck Van Vleck () var ein USA-amerikansk fysikar og matematikar. Han fekk Nobelprisen i fysikk i 1977 saman med landsmannen Philip Warren Anderson og briten Neville Francis Mott «for sine grunnleggjande teoretiske utforskingar av den elektroniske strukturen til magnetiske og uorganiserte system».

John Hasbrouck Van Vleck vart fødd i Middletown i Connecticut, men voks opp i Madison, Wisconsin. Han var av nederlandsk ætt, og både far og farfar hans var kjende matematikarar. Etter å ha studert ved University of Wisconsin–Madison, tok han doktorgrad ved Harvard University som han fullførte i 1922. Han slo seg til slutt til ro som fysikkprofessor ved Harvard, og han skreiv mykje faglitteratur.

Prisar og utmerkingar 
(utval) 

 1966: National Medal of Science
 1971: Elliott Cresson-medaljen
 1974: Lorentzmedaljen
 1977: Nobelprisen i fysikk

Kjelder 

Denne artikkelen byggjer på «John Hasbrouck Van Vleck» frå , den 24. februar 2012. 

USA-amerikanske fysikarar
Nobelprisvinnarar frå USA
Nobelprisen i fysikk
USA-amerikanske matematikarar
Folk frå Connecticut
Folk frå Wisconsin
Fysikkprofessorar
Folk tilknytte Manhattanprosjektet
Fysikarar på 1900-talet
Lorentz-medaljen
Medlemmar av Royal Society
Tríglia

Tríglia (gresk Τρίγλια) er ein tidlegare kommune i periferieininga Khalkidikí i periferien Sentral-Makedonía i Hellas. Tríglia inngår frå 2011 som ei kommunaleining i kommunen Néa Propondída.

Referansar 

Triglia
Triglia
Néa Tríglia

Néa Tríglia (gresk Νέα Τρίγλια) er ein distriktsby i periferieininga Khalkidikí i periferien Sentral-Makedonía i Hellas. Néa Tríglia var hovudsete i den tidlegare kommunen Tríglia, som no er ei kommunaleining i kommunen Néa Propondída.

Referansar 

Nea Triglia
Pallíni i Khalkidikí

Pallíni (gresk Παλλήνη) er ein tidlegare kommune i periferieininga Khalkidikí i periferien Sentral-Makedonía i Hellas. Pallíni inngår frå 2011 som ei kommunaleining i kommunen Kassándra.

Referansar 

Pallini
Pallini
Khaniótis

Khaniótis (gresk Χανιώτης) er ein landsby i periferieininga Khalkidikí i periferien Sentral-Makedonía i Hellas. Khaniótis var hovudsete i den tidlegare kommunen Pallíni, som no er ei kommunaleining i kommunen Kassándra.

Referansar 

Khaniotis
Estelle av Sverige

Estelle () er prinsesse av Sverige, hertuginne av Östergötland og dottera til kronprinsesse Victoria av Sverige og prins Daniel av Sverige. Ho er nummer to i arvefylgja til den svenske trona, nest etter mor si.

Prinsesse Estelle vart fødd 23. februar 2012 kl. 04.26 på Karolinska Universitetssjukhuset i Solna. Ved fødsla var ho 51 cm lang og vog 3280 gram. Det fulle namnet hennar Estelle Silvia Ewa Mary samt titlane hennar, vart kunngjorde av kong Carl XVI Gustaf av Sverige på Stockholms slott 24. februar.

Dåp
Prinsessa vart døypt 22. mai 2012 i Slottskyrkan på Stockholms slott. Faddrane var kronprins Haakon Magnus av Noreg, kronprins Willem-Alexander av Nederland, kronprinsesse Mary av Danmark, prins Carl Philip av Sverige og tanta Anna Westling Söderblom. Dåpskjolen som prinsessa hadde på seg, har vore brukt av fleire i den svenske kongefamilien, både morfar Carl Gustaf og mamma Victoria vart døypt i den. I dåpen mottok også prinsessa hennar første orden, Serafimerordenen.

Dekorasjonar 
  Serafimerordenen, frå fødselen

Kjelder 

Denne artikkelen byggjer på «Prinsessan Estelle» frå , den 24. februar 2012. 

Kongelege frå Solna
Svenske prinsesser
Hertuginner av Östergötland
Serafimerordenen
Fyrstehuset Bernadotte
Anodestråle

Ei anodestråle eller kanalstråle er positive atomion (som regel metallion) som vert danna ved anoden i eit elektrisk gassutladingsrøyr når trykket er under 100 Pa, og flyttar seg med stor fart ut frå anoden. Dei viser seg på baksida av katoden når det er eit hol (ein kanal) gjennom han. Strålane ser ein som ei lysstripe, der iona støyter mot gassmolekyl i røyret. Dei påverkar òg fotografiske plater.

Dei vart først observert i Crooke-røyr under eksperimenta til den tyske fysikaren Eugen Goldstein i 1886. Joseph John Thomson og Wilhelm Wien undersøkte korleis strålane vart påverka av elektriske og magnetiske felt og kunne med det identifisere dei som ion som var vorte danna av gassen i røyret.

Kjelder
anodestråler. (2012-02-24) I Store norske leksikon. Henta frå http://snl.no/anodestråler
 kanalstråler. (28.02.2013) I Store norske leksikon. Henta frå: http://snl.no/kanalstr%C3%A5ler

Massespektrometri
Luminescens
Tyske oppfinningar
UEFA-cupen

UEFA-cupen var ei årleg fotballturnering for europeiske fotballag som vart arrangert av UEFA i tida 1971-2009.

Turneringa kom i stand frå hausten 1971 og erstatta den tidlegare cupturneringa Messebycupen. UEFA-cupen var frå byrjinga eit reint cupmesterskap, første året avvikla over fem rundar med avsluttande kampar heime og borte mellom dei to finalistane. Deltakarar i turneringa var klubbar som var kvalifiserte etter nasjonale kriterium. Talet på deltakarar frå nasjonale seriar varierte etter eit kvotesystem. Til dømes hadde England fire deltakarar, Skottland tre, Sverige to og Noreg, Danmark og Island ein deltakar i den første sesongen.

Frå 1997 vart det spela ein einaste finalekamp, mot tidlegare heime- og bortekamp. I 1999 vart UEFA-cupen utvida ettersom Cupvinnarcupen vart lagt ned. Klubbane som etter gammalt var kvalifisert til å spele i Cupvinnarcupen fekk plass i UEFA-cupen. Frå 2004 vart turneringa omorganisert. Etter eit innleiande kvalifiseringsspel, vart klubbane fordelt i grupper som spela i små seriar. Etter gruppespelet vart det atter cupspel mellom dei 32 beste i gruppespelet. Dei to finalistane møttest så i ein avgjerande finale på eit utvald stadion.

UEFA-cupen vart historie i 2009. UEFA oppretta i staden Europaligaen (UEFA Europa League).  

Begge dei italienske klubbane Juventus og Inter vann UEFA-cupen tre gongar, til liks med engelske Liverpool FC. Viking deltok flest gongar av norske klubbar, i elleve turneringar. Ingen norsk klubb tok seg nokon gong til åttandedelsfinalen.

Finalane i UEFA-cupen

Kjelder
Denne artikkelen bygger på «UEFA-cupen» frå ,  den 24. februar 2012.  
 
Denne artikkelen bygger på «List of UEFA Cup and Europa League finals» frå ,  den 8. juni 2013.  
 

Internasjonale fotballturneringar
UEFA
Skipingar i 1955